5 ธันวา ประชาคิดถึงพ่อ จากสะพานภูมิพลถึงพระบรมมหาราชวัง
5 ธันวา ปีนี้ไม่มีพ่อชื่อ ภูมิพล,13 ต.ค. 59 ทุกดวงใจของไทยต้องแตกร้าวพร้อมกัน เนื่องจาก พระบาทสมเด็จพระเจ้าอยู่หัวภูมิพลอดุลยเดช รัชกาลที่ 9 แห่งราชวงศ์จักรี ได้เสด็จสู่สวรรคาลัย,วันนี้ (5 ธ.ค. 59) เราในฐานะทีมข่าวเฉพาะกิจไทยรัฐออนไลน์ ก็รู้สึกเป็นหนึ่งเดียวกับทุกดวงใจคือ คิดถึงพ่อ,ณ เช้าตรู่ของวันที่ 5 ธ.ค. 59 ปีนี้ แตกต่างจากปีก่อนๆ ที่มีประชาชนต่างสวมเสื้อสีเหลือง ใบหน้าเต็มไปด้วยรอยยิ้มแห่งความปีติยินดี ร่วมกันเฉลิมฉลองวันคล้ายวันเฉลิมพระชนมพรรษาของ พระบาทสมเด็จพระปรมินทรมหาภูมิพลอดุลยเดช,หากแต่ปีนี้กลับเป็นปีที่โศกเศร้าสุดที่จะหาคำใดมาบรรยายได้ ทุกคนพร้อมใจกันสวมเสื้อสีดำ-ขาว ใบหน้าเปื้อนคราบน้ำตาที่ยังไม่จางหายไปวันคล้ายวันเฉลิมพระชนมพรรษาปีนี้ ไม่มีพ่อที่ชื่อ ภูมิพล อีกต่อไปแล้ว.,กริ๊งงงง เสียงนาฬิกาปลุกดังขึ้นบอกเวลา 3 นาฬิกา ได้เวลาไปร่วมสำนึกในพระมหากรุณาธิคุณของพ่อ ที่สะพานภูมิพลแล้ว,ประชาชนมากหน้าหลายตาตั้งแต่ 1 ขวบไปจนถึงวัยคุณตาคุณยาย ต่างทยอยเดินทางออกจากบ้านตั้งแต่ราวๆ ตี 3-4 เพื่อมาร่วมสำนึกในพระมหากรุณาธิคุณ เนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช ที่สะพานภูมิพล 1,อนึ่ง ที่มาของสะพานภูมิพลนั้น เป็นหนึ่งในโครงการพระราชดำริของในหลวง รัชกาลที่ 9 เพื่อบรรเทาปัญหาการจราจรในเขต กทม. กับ จ.สมุทรปราการ เปิดอย่างเป็นทางการเมื่อวันที่ 5 ธ.ค. 49 โดยสะพานภูมิพล 1 เป็นสะพานข้ามแม่น้ำเจ้าพระยาทางด้านเหนือ เชื่อมระหว่างแขวงบางโพงพาง เขตยานนาวา กทม. กับ ต.ทรงคนอง อ.พระประแดง จ.สมุทปราการ ความยาวสะพานช่วงข้ามแม่น้ำเจ้าพระยา 326 เมตร ความสูงจากระดับน้ำสูงสุดที่กึ่งกลางสะพาน ประมาณ 50 เมตร,ส่วนสะพานภูมิพล 2 เป็นสะพานข้ามแม่น้ำเจ้าพระยาทางด้านใต้ เชื่อมระหว่าง ต.ทรงคนอง กับ ต.บางหญ้าแพรก อ.พระประแดง จ.สมุทรปราการ ความยาวสะพานช่วงข้ามแม่น้ำเจ้าพระยา 398 เมตร ความสูงจากระดับน้ำสูงสุดที่กึ่งกลางสะพาน ประมาณ 50 เมตร,5 นาฬิกา ผู้สื่อข่าวเดินทางมาถึงจุดตรวจรักษาความปลอดภัยเพื่อเข้าภายในงาน จากนั้นได้ต่อแถวเพื่อรับของที่ระลึกในงานนี้ โดยของที่ระลึก ได้แก่,* ,ดินมงคลของพ่อ, ซึ่งเป็นดินจาก 77 จังหวัดในประเทศไทย ซึ่งมาจากโครงการต่างๆ ของในหลวงรัชกาลที่ 9 ที่นำมารวมกันและผ่านพิธีสำคัญแล้ว มีจำนวนทั้งสิ้น 19,999 ชุด,* ,เข็มกลัดที่ระลึก, เพื่อเป็นสิริมงคลแก่ชีวิต มีจำนวนทั้งสิ้น 50,000 ชิ้น,* ,โปสการ์ด, เพื่อเขียนคำปฏิญาณทำความดีเพื่อพ่อ โดยโปสการ์ดเหล่านี้จะถูกนำไปเข้าพิธีสวดมนต์ข้ามปีในงาน แสงเทียนแห่งสยาม ที่ท้องสนามหลวง ก่อนที่จะส่งคืนกลับให้แก่ประชาชน,* หนังสือ ,99 พระบรมราโชวาท น้อมนำราษฎร์ร่มเย็นเป็นสุขศานต์,* หนังสือ ,พระบาทสมเด็จพระปรมินทรมหาภูมิพลอดุลยเดช,06.40 นาฬิกา ฟ้าเริ่มสาง คนเริ่มแน่นขนัดเต็มสะพานภูมิพล ขณะที่ พิธีการต่างๆ เริ่มต้นขึ้นด้วยการแสดงความอาลัย พร้อมยืนสงบนิ่งเป็นเวลา 89 วินาที ทุกความเคลื่นไหวที่อยู่บนสะพานภูมิพลหยุดนิ่ง เสียงซอกแซกจอแจสงบลง จิตใจระลึกถึงพ่ออันเป็นที่รักยิ่งของปวงชนชาวไทยพ่อที่ทรงเหน็ดเหนื่อยเพื่อชาติบ้านเมืองและราษฎรของท่านมา 70 ปีพ่อที่ทรงสร้างสิ่งต่างๆ ให้ลูกได้มากมายมากกว่า 4,000 โครงการในพระราชดำริพ่อที่วันนี้ทรงได้พักผ่อน และมองลูกๆ ของท่านอยู่บนสรวงสวรรค์,หลังจากนั้น ชาวประชาบนสะพานภูมิพล จึงร่วมกันเปล่งเสียงร้องเพลงสรรเสริญพระบารมีและเพลงพระราชนิพนธ์ ความฝันอันสูงสุด อย่างกึกก้องไปทั่วบริเวณ บางคนแม้จำเนื้อเพลงไม่ได้ก็หยิบเนื้อเพลงขึ้นมาอ่านด้วยความตั้งใจ บางคนร้องเพลงไปด้วยกอดพระบรมฉายาลักษณ์ของในหลวงรัชกาลที่ 9 ไปด้วย ขณะที่ มีอีกหลายต่อหลายคนร้องเพลงไปน้ำตาก็ไหลไป สะอึกสะอื้นไป แต่ไม่น่าเชื่อว่า ทุกคำร้องที่เปล่งออกมากลับไพเราะ และมีความหมายมากมายเหลือเกิน,7 นาฬิกา เริ่มพิธีถวายมหาสังฆทานแก่พระสงฆ์ จำนวน 999 รูป เพื่อถวายเป็นพระราชกุศลแด่ พระบาทสมเด็จพระปรมินทรมหาภูมิพลอดุลยเดช ซึ่งสมเด็จพระพุทธชินวงศ์ วัดพิชยญาติการาม เป็นประธานในพิธีสงฆ์ จากนั้นจึงทำพิธีกรวดน้ำ และพระสงฆ์เจริญพระพุทธมนต์ก่อนเสร็จสิ้นกิจกรรม,ผู้สื่อข่าว ได้พูดคุยกับ คุณสุรางค์ศรี พรหมหิตาทร อายุ 62 ปี หนึ่งในผู้เข้าร่วมงานนี้ โดยคุณสุรางค์ศรี บอกเล่าถึงความรู้สึกในวันนี้ว่า ,ส่วน คุณพิศมัย จิตรทอง คุณครูโรงเรียนอนุบาลลำปาง อายุ 80 ปี เล่าด้วยรอยยิ้มปนคราบน้ำตาว่า ,คุณยายวัย 80 ปี เล่าต่อด้วยน้ำเสียงสะอื้นว่า ,ทุกครั้งที่เห็นพระบรมฉายาลักษณ์ของพระองค์ท่านก็น้ำตาไหลทุกครั้ง ในวันที่ท่านเสด็จสวรรคตก็ร้องไห้ไม่หยุดเลย ทำใจไม่ได้,ตามรอย ในหลวง รัชกาลที่ 9 ไปคลองลัดโพธิ์,หลังจากเสร็จสิ้นกิจกรรมภายในงาน ผู้สื่อข่าวขอตามรอยพระบาทพ่ออยู่หัว รัชกาลที่ 9 เดินทางไปที่ประตูระบายน้ำคลอดลัดโพธิ์ ซึ่งเป็นโครงการอันเนื่องมาจากพระราชดำริ เพื่อเร่งระบายน้ำจากภาคเหนือออกสู่ทะเล และช่วยบรรเทาปัญหาน้ำท่วมในพื้นที่กรุงเทพและปริมณฑล,ด้วยสายพระเนตรอันยาวไกลของพระองค์ ทรงสังเกตเห็นการไหลของแม่น้ำเจ้าพระยาที่เคี้ยวคด โดยเฉพาะในบริเวณพื้นที่บางกะเจ้า ที่มีความยาวถึง 18 กม. เป็นสาเหตุของการระบายน้ำที่ล่าช้า ซึ่งหากระดับน้ำทะเลหนุน ก็จะส่งผลให้เกิดน้ำท่วมในพื้นที่กรุงเทพฯ ชั้นใน,ในหลวงรัชกาลที่ 9 จึงมีพระราชดำริให้พัฒนาคลองลัดโพธิ์ ด้วยการขุดขยายคลองเพื่อลดระยะทางและเวลาการไหลลงของน้ำบริเวณพื้นที่กระเพาะหมู (พื้นที่บริเวณแม่น้ำเจ้าพระยา ตีโค้งรอบจนเกือบเป็นเกาะ เป็นพื้นที่ที่รวมเอา 6 ตำบลของ อ.พระประแดง จ.สมุทรปราการ ได้แก่ บางกะเจ้า บางน้ำผึ้ง บางกอบัว บางกระสอบ บางยอ และ ทรงคนอง) ทำให้น้ำไหลลงได้รวดเร็วขึ้นจากระยะทางเพียง 600 เมตร และย่นระยะเวลาจาก 5 ชั่วโมงเหลือเพียง 10 นาทีเท่านั้น ทั้งยังสามารถบริหารจัดการน้ำให้เป็นไปตามกำหนด ด้วยการเปิด-ปิดประตูระบายน้ำให้เหมาะสม และสอดคล้องกับเวลาของน้ำขึ้น-น้ำลง และน้ำทะเลหนุนสูง จึงช่วยบรรเทาปัญหาน้ำท่วมซ้ำซากใน อ.พระประแดง ตลอดจนสามารถเร่งระบายน้ำเหนือที่ไหลหลากในพื้นที่กรุงเทพฯ และปริมณฑลได้เป็นอย่างดี,ผู้สื่อข่าว ได้พบกับ คุณบุญเลิศ บิดาโส อายุ 59 ปี รปภ.ที่ประตูระบายน้ำคลองลัดโพธิ์ โดยคุณบุญเลิศ เล่าให้ฟังว่า ,โอย เมื่อก่อนที่ยังไม่มีประตูนี้น้ำท่วมหนักมาก พอสร้างประตูเสร็จแล้วก็ไม่เคยท่วมอีกเลย ขนาดปี 54 ที่น้ำท่วมกรุงเทพฯ ที่นี่ยังไม่ท่วมเลย,ขณะเดียวกัน ผู้สื่อข่าวได้เดินไปคุยกับ คุณมนัส ม่วนเฮง อายุ 55 ปี ชาวบ้านที่อาศัยอยู่บริเวณริมคลองลัดโพธิ์ เล่าให้ฟังว่า ,5 ธันวา ณ ท้องสนามหลวง กับ ความในใจปวงประชา,ในอีกมุมหนึ่ง พสกนิกร ยังคงหลั่งไหลเดินทางมาถวายสักการะพระบรมศพ ในหลวง รัชกาลที่ 9 และ ทีมข่าวเฉพาะกิจไทยรัฐออนไลน์ ส่งผู้สื่อข่าวอีกคนลงพื้นที่ตั้งแต่เวลา 5 นาฬิกาเช่นกัน,เช้าวันนี้ นับเป็นเช้าที่สดใส อากาศเย็นสบายขณะที่ฟ้าค่อยๆ เริ่มสว่าง ปวงประชาจากทุกสารทิศต่างมุ่งหน้าไป ทุ่งพระเมรุ หรือ ปัจจุบันเรียกว่า ท้องสนามหลวง เพื่อมุ่งหน้าไปถวายสักการะพระบรมศพ ในหลวงรัชกาลที่ 9 ณ พระบรมมหาราชวัง,เท่าที่สังเกตพบว่า ในช่วงเช้ามืด (ระหว่าง 5 นาฬิกา) จนกระทั่งฟ้าสาง (6 นาฬิกา) ได้มีรถบัสจากต่างจังหวัดเดินทางมาเป็นหมู่คณะ โดยเฉพาะรถบัสจากจังหวัดสิงห์บุรี และ ลพบุรี ที่เดินทางมาเกือบ 20 คัน พร้อมกับตั้งแถวเดินทางเข้าสนามหลวง เพื่อเข้าคิวถวายสักการะพระบรมศพ,ผู้สื่อข่าวเดินเข้าสนามหลวงพร้อมกับคณะดังกล่าว และเมื่อเดินสำรวจบรรยากาศโดยรอบ สายตาทีมข่าวก็พบ ผู้สูงอายุท่านหนึ่ง นั่งอยู่ตรงเต็นท์กลางสนามหลวง และยายท่านนี้คือ ยายเนียน แม่นกาหลง อายุ 89 ปีแล้ว,ยายเนียน มากับลูกหลานหลายคน แต่เนื่องจากมีอายุมากแล้ว หูตาฝ้าฟาง จึงได้รับโอกาสได้เข้าถวายสักการะพระบรมศพก่อน และมานั่งรอลูกหลานบริเวณนี้ คุณยายเนียน เล่าให้ผู้สื่อข่าวฟังอย่างเชื่องช้าว่า เธอมาจาก จ.นครสวรรค์ และถึงที่แห่งนี้ ณ เวลาเที่ยงคืน ,มาครั้งนี้เพื่อส่งเสด็จพระองค์ท่าน อยากให้พระองค์ท่านขึ้นสู่สวรรค์ ยายมีความเชื่อว่าหลังจากนี้ สมเด็จพระเจ้าอยู่หัวรัชกาลที่ 10 จะช่วยดูแลลูกหลานและราษฎรเป็นอย่างดี, พูดแล้วก็น้ำตาคลอ,ไม่ไกลจากตรงนั้น ได้มีกลุ่มหญิงสาว 3 คน กำลังยืนถ่ายรูปอยู่ ผู้สื่อข่าวจึงเข้าพูดคุย และถามว่า 5 ธันวาคมปีนี้ รู้สึกอย่างไรบ้าง สายนที ศรีเดช หญิงสาววัย 43 ปี ที่มาพร้อมคณะจาก จ.สิงห์บุรี กล่าวว่า ,5 ธันวาคมของทุกๆ ปี พวกเราเคยชินกับ วันพ่อแห่งชาติ วันนี้พวกเราทุกคนจะเตรียมเสื้อสีเหลือง และอยากจะมานั่งฟังพระราชดำรัสของพระองค์ ที่ให้พรกับประชาชน แต่วันนี้ไม่มีแล้ว ก็รู้สึกใจหาย,นายเพียร เตียงประโคน ผู้สูงอายุวัย 67 ปี ที่เฝ้ารอที่ จุดรอคอย นั่งรอคิวเข้าถวายสักการะพระบรมศพ ในหลวงรัชกาลที่ 9 ก็มาตั้งแต่เช้ามืด เขาบอกว่า เขาเดินทางมาถึงสนามหลวงตั้งแต่ตี 3 มาพร้อมคณะสันติอโศกเพื่อทำโรงบุญแจกจ่ายอาหารให้กับประชาชน ,ผมอยากจะบอก พระบาทสมเด็จพระปรมินทรมหาภูมิพลอดุลยเดชว่า ผมตั้งใจที่จะทำความดีเพื่อถวายเป็นพระราชกุศลแด่พ่อหลวง,หลังจากเวลาค่อยๆ ผ่านไป กระทั่งเวลาสาย ประชาชนยิ่งทยอยเดินทางมาสมทบจำนวนมาก กระทั่งจุดตั้งแถวยาวออกไปยังด้านศาลฎีกา ผู้สื่อข่าวได้ยินเสียง คุณยายสมจิตร ชูรักษา วัย 83 ปี กำลังคุยกับเพื่อนร่วมแถวอย่างแจ้วจ้อยเสียงดังฟังชัด และมีท่าทีที่แข็งแรงมากๆ คุณยายบอกกับเราว่า ,ยายเดินทางมาจากบางกะปินี่เอง ที่มาวันนี้เพราะคิดถึงพ่อหลวง อยากมากราบสักการะพระบรมศพ ตอนที่ท่านยังมีชีวิตบ้านเมืองเราก็เจริญรุ่งเรือง ทุกคนมีความสุข เมื่อพระองค์ท่านสวรรคตเราก็รู้สึกใจหาย อย่างไรก็ตาม ในหลวง รัชกาลที่ 9 พระองค์ท่านยังคงอยู่ในใจเราเสมอ,ประคอง หอมจำปา และลูกสาววัย 8 ขวบ สองแม่ลูกก็เป็นอีกหนึ่งครอบครัว ที่เดินทางมาตั้งแต่เช้า 5 นาฬิกา โดยออกจากบ้านที่ มหาชัย จ.สมุทรสาคร และเพิ่งเดินทางมาถึง และมาเข้าคิวอยู่จุดหางแถว ประคอง บอกว่า ที่ผ่านมาไม่มีโอกาสได้เดินทางมาถวายสักการะพระบรมศพ ในหลวงรัชกาลที่ 9 เลย เพราะลูกสาวยังเรียนและไม่มีเวลาเดินทางมา วันนี้เป็นวันหยุด 5 ธันวาคม จึงมีโอกาสพาลูกสาวมาถวายสักการะพระบรมศพ,ถึงแม้พระองค์ท่านจะไม่อยู่แล้ว แต่ในความรู้สึก พระองค์ท่านก็ยังคงเป็นที่ยึดเหนี่ยวจิตใจ ที่ผ่านมา ในฐานะแม่ก็คอยบอกคอยสอนลูกสาวให้ทำดี ความรู้สึกของฉัน ในวันที่ 5 ธันวาคมปีหน้าก็ยังคงรู้สึกไม่เปลี่ยนแปลงไป คือ รักในหลวง รัชกาลที่ 9,นางประคอง กล่าว ก่อนจะเดินแถวต่อไป,นี่เป็นเพียงเศษเสี้ยวหนึ่งของความรู้สึกของประชาชน ณ 2 สถานที่ คือ สะพานภูมิพล 1 และ ท้องสนามหลวง แล้วคุณล่ะรู้สึกอย่างไรกับวันที่ 5 ธันวาคม ในวันที่เราไม่มี ในหลวง รัชกาลที่ 9 แล้ว
5 ธันวา ปีนี้เป็นปีที่โศกเศร้าสุดที่จะหาคำใดมาบรรยายได้ ทุกคนพร้อมใจกันสวมเสื้อสีดำ-ขาว ใบหน้าเปื้อนคราบน้ำตาที่ยังไม่จางหายไปวันคล้ายวันเฉลิมพระชนมพรรษาปีนี้ ไม่มีพ่อที่ชื่อ ภูมิพล อีกต่อไปแล้ว
สะพานภูมิพล,วันคล้ายวันพระราชสมภพ,ร่วมสำนึกในพระมหากรุณาธิคุณ 5 ธันวาคม 2559,คลองลัดโพธิ์,ทีมข่าวเฉพาะกิจไทยรัฐออนไลน์